CELEX: C2005/155/18
Language: fi
Date: 2005-06-25 00:00:00
Title: Asia C-191/05: Euroopan yhteisöjen komission 28.4.2005 Portugalin tasavaltaa vastaan nostama kanne

25.6.2005   
            
            
               FI
            
            
               Euroopan unionin virallinen lehti
            
            
               C 155/9
            
         Euroopan yhteisöjen komission 28.4.2005 Portugalin tasavaltaa vastaan nostama kanne
   (Asia C-191/05)
   (2005/C 155/18)
   Oikeudenkäyntikieli: portugali
   Euroopan yhteisöjen komissio on nostanut 28.4.2005 Euroopan yhteisöjen tuomioistuimessa kanteen Portugalin tasavaltaa vastaan. Kantajan asiamiehinä ovat Michel van Beek ja António Caeiros, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Portugalin tasavalta ei ole noudattanut luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY (1) 4 artiklan 1 kohdan mukaisia velvoitteitaan, koska se on muuttanut ”Moura, Mourão ja Barrancos” -nimisen erityissuojelualueen rajoja jättämällä sen ulkopuolelle alueet, joilla pesii luonnonvaraisia lintulajeja, joiden suojelun perusteella tämän erityissuojelualue on nimetty,
            
         
               2)
            
            
               velvoittaa Portugalin tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1)
            
            
               Portugalin hallitus perusti 23.9.1999”Moura, Mourão ja Barrancos” -nimisen erityissuojelualueen 23.9.1999 annetulla lakiasetuksella nro 384-B/99. Tämän erityissuojelualueen rajat on vahvistettu mainitun lakiasetuksen liitteessä XXIV.
            
         
               2)
            
            
               Portugalin viranomaisten antamista tiedoista ilmenee, että ”Moura, Mourão ja Barrancos” -erityissuojelualueen rajojen muuttamiselle 20.5.2000 annetulla lakiasetuksella nro 141/2000 ei ole mitään tieteellistä perustetta. Yhteisöjen tuomioistuimen oikeuskäytännöstä ilmenee kuitenkin, että niiden lajien, joiden suojelu on katsottu tarpeelliseksi, jättäminen suojelun ulkopuolelle on mahdollista vain tieteellisin perustein.
            
         
      (1)  EYVL L 103, s. 1.